**ZMLUVA O ZDRUŽENEJ DODÁVKE ELEKTRINY, DISTRIBÚCII ELEKTRINY**

 **A PREVZATIA ZODPOVEDNOSTI ZA ODCHÝLKU**

uzavretá v zmysle ustanovení vyhlášky Úradu pre reguláciu sieťových odvetví č. 24/2013, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov v spojení s § 269 ods. 2 zákona č. 513/1991 Zb. Obchodný zákonník, v znení neskorších predpisov (ďalej „Zmluva“)

**Článok I.**

**Identifikačné údaje Zmluvných strán**

1.

**Odberateľ č. 1: Mesto Senica**

so sídlom: Štefánikova 1408/56, 905 25 Senica

zastúpené: Ing. Mgr. Martin DŽAČOVSKÝ – primátor

IČO: 00309974

DIČ: 2021039845

Bankové spojenie: Prima banka Slovensko, a.s.

Číslo účtu IBAN: SK78 5600 0000 0092 0051 6002

E-mail podatelna@senica.sk

Zástupcovia na rokovanie vo veciach

zmluvných: Mgr. Kristína Lukáčová

technických: Ing. Lenka Búzková

tel. kontakt: 034/ 6987 628

 (ďalej aj ako „Odberateľ č. 1“ alebo „Mesto Senica“)

**Odberateľ č. 2: Základná škola, V. Paulínyho-Tótha 32, Senica**

so sídlom: V. Paulínyho-Tótha 32, 905 01 Senica

zastúpená: Mgr. Vladimír Šváček, riaditeľ

IČO: 34028218

E-mail zs1senica@gmail.com

(ďalej aj ako „Odberateľ č. 2“)

**Odberateľ č. 3: Základná škola, Komenského 959, Senica**

so sídlom: Komenského 959, 905 01 Senica

zastúpená: PaedDr. Krzysztof Siwiec:, riaditeľ

IČO: 34028226

E-mail ekonom@dvojka.sk , riaditel@dvojka.sk

(ďalej aj ako „Odberateľ č. 3“)

**Odberateľ č. 4: Základná škola, Sadová 620, Senica**

so sídlom:Sadová 620, 905 01 Senica

zastúpená: Ing. Svetlana Chábelová, riaditeľka

IČO: 31827705

E-mail alena.machova@zs3senica.sk

(ďalej aj ako „Odberateľ č. 4“)

**Odberateľ č. 5: Základná škola s materskou školou, J. Mudrocha 1343/19, Senica**

so sídlom: J. Mudrocha 1343/19, 905 01 Senica

zastúpená: RNDr. Anna Parízková, riaditeľka

IČO: 42399769

E-mail ekonom@4zs.sk

(ďalej aj ako „Odberateľ č. 5“)

**Odberateľ č. 6: Základná umelecká škola Senica**

so sídlom: Vajanského 27/4, 905 01 Senica

zastúpená: Mgr. Mirka Gáfriková, riaditeľka

IČO: 37838563

E-mail mirka.gafrikova@zus-senica.sk

(ďalej aj ako „Odberateľ č. 6“)

**Odberateľ č. 7: Centrum voľného času, Sadová 646/8, Senica**

so sídlom: Sadová 646/8, 905 01 Senica

zastúpená:´ Mgr. Silvia Krišáková, riaditeľka

IČO: 00400106

E-mail centrumvolnehocasusenica@gmail.com

(ďalej aj ako „Odberateľ č. 7“)

**Odberateľ č. 8: Materská škola, L. Novomeského 1209/2, Senica**

so sídlom: L. Novomeského 1209/2, 905 01 Senica

zastúpená: Renáta Rýzková, riaditeľka

IČO: 37840550

E-mail materskaskola@mssenica.sk

(ďalej aj ako „Odberateľ č. 8“)

**Odberateľ č. 9: Mestské kultúrne stredisko Senica**

so sídlom: Námestie Oslobodenia 11/17, 905 01 Senica

zastúpená: Ing. Margaréta Ivanová, riaditeľka

IČO: 00514071

E-mail ekonom.msks@senica.sk

(ďalej aj ako „Odberateľ č. 9“)

**Odberateľ č. 10: Mestský podnik služieb spol. s r.o.**

so sídlom: Hviezdoslavova 477, 905 01 Senica

zastúpená: Ing. Ján Bachura, riaditeľ

IČO: 31424287

E-mail mpssenica@centrum.sk, ekonombytov@mpssenica.sk

(ďalej aj ako „Odberateľ č. 10“)

**Odberateľ č. 11: Poliklinika Senica n.o.**

so sídlom: Sotinská 1588, 905 01 Senica

zastúpená: Ing. Jozef Mikuš, riaditeľ

IČO: 36084212

E-mail uctovnicka@poliklinikase.sk

(ďalej aj ako „Odberateľ č. 11“)

**Odberateľ č. 12: Sociálny podnik mesta Senica, s.r.o.**

so sídlom: Štefánikova 1318/69A, 905 01 Senica

zastúpená: Ing. Nora Černáčková, konateľka

IČO: 53478495

E-mail info@spms.sk

(ďalej aj ako „Odberateľ č. 12“)

**Odberateľ č. 13: Rekreačné služby mesta Senica, spol. s.r.o.**

so sídlom: Tehelná 1152/53, 905 01 Senica

zastúpená: Mgr. Ľubomír Štvrtecký, konateľ

IČO: 44525371

E-mail pretoryova.lenka@rsms.sk

(ďalej aj ako „Odberateľ č. 13“)

(**Odberateľ č. 2** až **Odberateľ č. 13** zastúpení Mestom Senica na základe splnomocnenia,

**Odberateľ č. 1** až **Odberateľ č. 13**  spoločne ďalej označovaní ako „**Odberateľ**“)

1. **Dodávateľ:**

Názov:  **.......................................................**

Sídlo: ..................................................

Štatutárny orgán: ..................................................

IČO: ..................................................

IČ DPH: ..................................................

Zástupcovia na rokovanie vo veciach

zmluvných: ..................................................

technických: ..................................................

Zapísaná: ..................................................

Bankové spojenie: ..................................................

IBAN: ..................................................

SWIFT: ..................................................

tel. kontakt: ...............................

e-mail: ...............................

(ďalej „Dodávateľ“)

(ďalej spolu len „Zmluvné strany“)

**Článok II.**

**Predmet Zmluvy**

* 1. Predmetom Zmluvy je úprava práv a povinností Zmluvných strán pri dodávaní elektriny vymedzenej množstvom a časovým priebehom výkonu, pri prevzatí zodpovednosti za odchýlku a pri zabezpečení distribúcie elektriny do Zmluvou vymedzených odberných miest (ďalej aj „OM“) vrátane súvisiacich služieb spojených s dodávkou elektriny. Táto Zmluva, ktorú uzatvára Odberateľ ako verejný obstarávateľ s Dodávateľom ako úspešným uchádzačom zákazky pod spis. č. DNS EE2024/48129 vyhlásenej Odberateľom, je výsledkom realizácie verejného obstarávania, ktoré zabezpečovalo Mesto Senica v mene a na účet Odberateľov č. 1 až 13 zadaného v rámci dynamického nákupného systému s názvom „DNS na dodávky elektriny a zemného plynu na obdobie rokov 2024 až 2029“ vyhláseného oznámením o vyhlásení verejného obstarávania uverejnenom v Úradnom vestníku EU pod číslom 2023/S 127-404678 dňa 5.7.2023 a vo Vestníku verejného obstarávania č. 131/2023 zo dňa 06.07.2023 pod značkou 22303 – MUT.
	2. Dodávateľ sa zaväzuje po dobu platnosti tejto Zmluvy:
1. dodávať elektrinu do OM Odberateľa, pripojených do siete príslušného prevádzkovateľa distribučnej sústavy (ďalej len „PDS“), špecifikovaných v Prílohe č. 1 Zmluvy za podmienok dohodnutých v Zmluve,
2. v prípade záujmu Odberateľa, dodávať Odberateľovi elektrinu do OM Odberateľa, pripojených do siete PDS a neuvedených v Prílohe č. 1 tejto Zmluvy (doplnených OM), od vzájomne dohodnutého dňa ich doplnenia do dohodnutého dňa skončenia dodávky elektriny,
3. prevziať zodpovednosť za odchýlku Odberateľa voči zúčtovateľovi odchýlky pre OM podľa tejto Zmluvy odo dňa vzniku povinnosti dodávať Odberateľovi elektrinu pre dané OM až do dohodnutého dňa skončenia dodávky elektriny,
4. zabezpečiť pre Odberateľa distribúciu elektriny a ostatné služby (administrácia zmien veľkosti a typu rezervovanej kapacity (ďalej len „RK“), sadzby) spojené s dodávkou elektriny (ďalej len „distribučné služby“ v príslušnom gramatickom tvare) od príslušného prevádzkovateľa distribučnej sústavy,
5. garantovať kontinuitu dodávky elektrickej energie po celú dobu plnenia Zmluvy o združenej dodávke elektriny, ako aj pri zmene Dodávateľa elektriny, okrem vyššej moci, plánovaných odstávok a vzniknutých porúch,
6. garantovať dostupnosť osobného zástupcu Dodávateľa pre operatívne riešenie technických problémov (meno a telefonický kontakt),
7. spĺňať ďalšie požiadavky Odberateľa určené v tejto Zmluve a jej Prílohe.
	1. Odberateľ sa zaväzuje odobrať od Dodávateľa elektrickú energiu v dohodnutom množstve a čase podľa podmienok dohodnutých v tejto Zmluve a zaplatiť Dodávateľovi za dodávku elektriny a za distribučné služby cenu podľa podmienok uvedených v tejto Zmluve a v súlade s predpismi na základe uplatnenia regulovaného prístupu k distribučnej sústave.

**Článok III.**

**Dodávka elektriny**

* 1. Dodávateľ sa zaväzuje, že bude Odberateľovi dodávať predmet Zmluvy nepretržite od 01.01.2024 00:00 hod. do 31.12.2024 23:59:59 hod. a za podmienok uvedených v tejto Zmluve.
	2. Celkové predpokladané zmluvné množstvo dodávanej elektriny za zmluvné obdobie je 2 801,66 MWh, Jednotlivé množstvá podľa OM sú uvedené v Prílohe č. 1 tejto Zmluvy. Odberateľ nie je povinný odobrať v odberných miestach množstvo elektriny v uvedenej výške.
	3. Odberateľ si vyhradzuje právo meniť počty OM v závislosti od jeho reálnych potrieb alebo pri vzniku okolností, ktoré Odberateľ nemohol pri podpise tejto Zmluvy predvídať. K zmenám počtu OM môže dôjsť:
1. pri zriadení nových OM formou oznámenia Odberateľa doručeného Dodávateľovi písomne v listinnej podobe, pričom na nové odberné miesta sa budú automaticky vzťahovať ustanovenia tejto Zmluvy,
2. pri ukončení odberu z OM formou čiastočného odstúpenia od tejto Zmluvy s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po mesiaci, v ktorom bolo čiastočné odstúpenie Dodávateľovi doručené písomne v listinnej podobe. Dodávateľ nemá v prípade takéhoto čiastočného odstúpenia právo uplatňovať si žiadne sankcie ani iné finančné kompenzácie voči Odberateľovi.
	1. Celkové množstvo elektriny je definované ako spoločné zmluvné množstvo (ďalej len „SZM“) dodanej elektriny, ktoré sa Dodávateľ zaväzuje dodať do OM Odberateľa. Dodávateľ je povinný toto SZM dodanej elektriny zabezpečiť.
	2. Dodávka elektriny sa uskutoční iba na základe platne uzatvorenej Zmluvy o združenej dodávke elektriny. V prípade neuzavretia platnej Zmluvy o združenej dodávke elektriny sa odber elektriny považuje za neoprávnený odber elektriny podľa § 46 ods. 1 písm. a) bod 2 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“). Za neoprávnený odber elektriny sa podľa § 46 ods. 1 písm. a) bod 2 zákona o energetike tiež považuje odber elektriny v rozpore s touto Zmluvou.
	3. Dodávka elektriny je splnená prechodom elektriny určeným meradlom spĺňajúcim všetky platné technické normy a pravidlá.
	4. Dodávateľ je povinný plniť záväzky vyplývajúce z tejto Zmluvy, ak je Odberateľ pripojený k distribučnej sústave prevádzkovateľa distribučnej sústavy.

**Článok IV.**

**Určenie ceny a platobných podmienok**

* 1. Odberateľ je povinný zaplatiť Dodávateľovi cenu za dodávku elektriny a súvisiace plnenia (ďalej len „Cena“) pozostávajúcu z týchto položiek:
1. cena za dodávku silovej energie,
2. cena za distribúciu a prenos elektriny,
3. odvod do národného jadrového fondu,
4. spotrebná daň a daň z pridanej hodnoty (ďalej len „DPH“).
	1. Cena za dodávku silovej energie je uvedená v Prílohe č. 2 tejto Zmluvy a je stanovená v EUR bez DPH, ktorá bola stanovená dohodou v zmysle zákona č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.
	2. Cena za dodávku elektriny sa vzťahuje aj na dodávku elektriny v prípade prečerpania alebo nedočerpania dohodnutého množstva elektriny. Odberateľovi bude fakturovaná len skutočne odobratá elektrina.
	3. Dodávateľ preberá zodpovednosť za odchýlky v plnom rozsahu.
	4. Vyhodnotenie odberu elektriny sa uskutoční za každé odberné miesto ku koncu kalendárneho roka.
	5. Ceny za dodávku silovej energie, uvedené v tejto Zmluve neobsahujú spotrebnú daň z elektriny (ďalej len „SpD") podľa zákona č. 609/2007 Z. z. o spotrebnej dani z elektrickej energie, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty") a poplatky za distribučné služby.
	6. K cenám za dodávku silovej energie sa pri fakturácii pripočítava SpD v sadzbách platných ku dňu uskutočnenia zdaniteľného plnenia a DPH v súlade s účinným zákonom o dani z pridanej hodnoty v sadzbách platných ku dňu uskutočnenia zdaniteľného plnenia a poplatky za distribučné služby.
	7. Platby za distribučné služby sú predmetom regulácie zo strany Úradu pre reguláciu sieťových odvetví (ďalej len „ÚRSO“).
	8. Ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia, Dodávateľ je povinný účtovať Odberateľovi ceny v súlade s podmienkami príslušného nového cenového rozhodnutia ÚRSO.
	9. Odvod do Národného jadrového fondu dodávateľ vykoná v zmysle nariadenia vlády Slovenskej republiky č. 21/2019 Z. z., ktorým sa ustanovuje výška ročného odvodu určeného na úhradu historického dlhu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, jeho použití a o spôsobe
	a lehotách jeho úhrady v znení neskorších predpisov v sadzbe platnej v čase dodania elektriny.
	10. Úhrady uskutočňuje Odberateľ bezhotovostným platobným stykom na účet Dodávateľa uvedenom v záhlaví Zmluvy. Odberateľ bude v platobnom styku používať variabilný symbol uvedený v príslušnej faktúre.
	11. Vyúčtovanie dohodnutej dodávky elektrickej energie vrátane dohodnutých distribučných služieb, ktoré sú predmetom zmluvy, sa bude vykonávať na základe výsledkov meraní skutočne dodanej elektrickej energie k poslednému dňu príslušného kalendárneho mesiaca bez poskytnutia mesačných záloh resp. k poslednému dňu príslušného kalendárneho roka s poskytnutím mesačných záloh, ak sa Zmluvné strany na tom dohodnú.
	12. Vyúčtovanie za každé odberné miesto dohodnutej dodávky elektriny a dohodnutých distribučných služieb, ktoré sú predmetom Zmluvy, sa vykonáva na základe výsledkov meraní skutočne dodanej elektriny:
5. v prípade odberných miest s priebehovým meraním k poslednému dňu príslušného kalendárneho mesiaca, pričom vyúčtovacia faktúra za každý mesiac bude Odberateľovi doručená elektronicky na emailovú adresu Odberateľa č.1 až Odberateľa č. 13 uvedené v záhlaví tejto zmluvy v závislosti ktorému odberateľovi dané odberné miesto patrí ako aj (listinne) poštou na adresy Odberateľa č.1 až Odberateľa č.13. v závislosti ktorému odberateľovi dané odberné miesto patrí do 15. dňa mesiaca nasledujúceho po mesiaci, za ktorý je faktúra vystavená;
6. v prípade odberných miest s ročným odpočtom k poslednému dňu príslušného kalendárneho roka, pričom vyúčtovacia faktúra bude Odberateľovi doručená elektronicky na emailovú adresu Odberateľa č.1 až Odberateľa č. 13 uvedenú v záhlaví tejto zmluvy v závislosti ktorému odberateľovi dané odberné miesto patrí ako aj (listinne) poštou na adresy Odberateľa č.1 až Odberateľa č.13. v závislosti ktorému odberateľovi dané odberné miesto patrí do 15. dňa mesiaca nasledujúceho po príslušnom kalendárnom roku.
	1. Zmluvné strany sa dohodli, že Odberateľ bude pri OM *s priebehovým meraním* a pri OM s ročnou fakturáciou platiť preddavky resp. zálohové platby za jedno alebo viac OM daného Odberateľa č.1 až Odberateľa č.13 spolu, u ktorého/-rých sú dohodnuté preddavky a budú vystavené preddavkové faktúry za dodanú, ale nevyfakturovanú Dodávku – daňový doklad za jedno alebo viac OM spolu, ktorá je na účely DPH faktúrou za opakované Dodávanie elektriny a je vystavená v súlade s platným zákonom o DPH. Zmluvné strany sa dohodli, že Dodávateľ doručí Odberateľovi rozpis preddavkových platieb (ďalej len „rozpis“), ktorý musí obsahovať náležitosti daňového dokladu, najmä vyjadrenú daň z pridanej hodnoty a spotrebnú daň. Dodávateľ je oprávnený preddavkové platby navrhnúť tak, aby zohľadňovali cenu združenej dodávky a spotrebu elektriny, ktorú Odberateľ plánuje dosiahnuť v nadchádzajúcom období. Rozpis sa stáva nedeliteľnou súčasťou Zmluvy okamihom jeho vystavenia a doručenia Odberateľovi č.1 až Odberateľovi č.13. Dodávateľ na základe rozpisu vystavuje preddavkové faktúry a Odberateľ je povinný uhrádzať preddavkové platby v súlade s vystavenou preddavkovou faktúrou a rozpisom preddavkových platieb. V prípade, že Odberateľ č.1 až Odberateľ č.13 má viac OM na jednom zmluvnom účte, Dodávateľ môže pre tieto OM vystaviť jeden daňový doklad. Preddavkové platby a rozpisy za dodávku elektriny a distribučné služby sa vyhotovujú pre OM s ročnou fakturáciou na základe predpokladu spotreby podľa jednotlivých OM uvedených v prílohe č. 1 tejto zmluvy, a to 1/12 predpokladanej ročnej platby (spotreby) a budú splatné najneskôr k 20. dňu kalendárneho mesiaca. *Preddavkové platby a rozpisy za dodávku elektriny a distribučné služby sa vyhotovujú pre OM s priebehovým meraním na základe predpokladu spotreby za príslušný mesiac podľa jednotlivých OM uvedených v prílohe č. 1 tejto zmluvy a budú splatné najneskôr k 20. dňu kalendárneho mesiaca*. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň. Preddavkové faktúry a rozpisy môžu byť vystavené na sumu prislúchajúcu maximálne 100 % predpokladaného mesačného odberu za dané OM. Výška a dátum splatnosti preddavkovej platby sú uvedené na rozpise preddavkových platieb a na preddavkovej faktúre. Pokiaľ v priebehu fakturačného obdobia dôjde k zmene v plánovanom odbere elektriny, priradeniu ďalších alebo vyradeniu doterajších OM, prípadne k zvýšeniu ceny združenej dodávky, výšku preddavkových platieb možno upraviť postupom primerane podľa predchádzajúcich viet tohto odseku, a to aj v priebehu fakturačného obdobia.
	2. Vo vyúčtovacej faktúre za dodávku elektriny a distribučné služby sa odpočítajú preddavky resp. zálohové platby, ktoré boli Odberateľom uhradené Dodávateľovi za príslušný kalendárny rok alebo mesiac. Vyúčtovaciu faktúru za dodávku elektriny a distribučné služby je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Vyúčtovacia faktúra za každé odberné miesto bude doručená podľa bodu 4.12 Zmluvy elektronicky na adresy Odberateľa podľa bodu 4.12 tohto článku Zmluvy a bude obsahovať minimálne nasledovné náležitosti:
7. údaje podľa § 74 zákona o dani z pridanej hodnoty,
8. zoznam a identifikáciu odberných miest (EIC, adresa OM),
9. začiatok a koniec zúčtovacieho obdobia,
10. oficiálne číslo dokladu,
11. dátum dodania a splatnosť faktúry,
12. celkové dodanie – základ dane, daň, spolu,
13. doúčtovanie dodania – základ dane, daň, spolu,
14. skutočnú spotrebu v príslušných tarifách,
15. hodnotu hlavného ističa resp. maximálnu rezervovanú kapacitu (ďalej len „MRK“) a RK,
16. počiatočný a konečný stav elektromeru.
	1. Splatnosť faktúry je 30 kalendárnych dní od dátumu jej doručenia Odberateľovi. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.
	2. Úhradou sa rozumie pripísanie sumy na účet Dodávateľa s uvedením správneho variabilného symbolu uvedeného na faktúre.
	3. Ak Odberateľ neuhradí faktúru v lehote splatnosti, Dodávateľ Odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.
	4. Zmenu bankového spojenia a čísla účtu Zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.
	5. V prípade omeškania s platením ceny za dodávku elektriny a súvisiacich plnení má Dodávateľ právo na zaplatenie úroku z omeškania vo výške 0,01% denne z dlžnej sumy odo dňa omeškania až do zaplatenia

**Článok V.**

**Doba platnosti Zmluvy**

* 1. Zmluva nadobúda platnosť dňom jej podpisu oprávnenými zástupcami oboch Zmluvných strán a účinnosť dňa 01.01.2024 po jej predchádzajúcom zverejnení v Centrálnom registri zmlúv Úradu vlády Slovenskej republiky.
	2. Zmluva sa uzatvára na dobu určitú, a to odo dňa nadobudnutia účinnosti do 31.12.2024 do 23:59:59 hod.

**Článok VI.**

**Distribučné služby**

* 1. Dodávateľ počas zmluvného obdobia zabezpečí Odberateľovi distribučné služby do odberných miest Odberateľa podľa Prílohy č. 1 a za podmienok uvedených v tejto Zmluve.
	2. Dodávateľ sa zaväzuje zabezpečiť distribučné služby do OM Odberateľa do výšky ich MRK dojednanej s PDS. Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS.
	3. Dodávateľ sa zaväzuje zabezpečiť RK pre odberné miesta Odberateľa. Prekročenie dohodnutej RK sa bude riešiť v súlade s Prevádzkovým poriadkom PDS a platným cenovým rozhodnutím ÚRSO.
	4. Odberateľ môže požiadať Dodávateľa o úpravu dohodnutej RK, najviac však do výšky MRK, zaslaním písomnej žiadosti na adresu Dodávateľa, alebo na kontaktnú e-mailovú adresu uvedenú na faktúre a doručenú najneskôr 5 pracovných dní pred stanovenou lehotou uvedenou v podmienkach príslušného PDS.
	5. Distribučné sadzby pre odberné miesta Odberateľa sú uvedené v Prílohe č. 1 Zmluvy.
	6. Dohodnutý účinník je 0,95-1,00.
	7. Dodávateľ účtuje Odberateľovi cenu za distribučné služby v súlade s platnými cenovými rozhodnutiami ÚRSO, vzťahujúcimi sa na distribučné služby poskytované PDS podľa sadzby dohodnutej v tejto Zmluve.
	8. Dodávateľ účtuje Odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS (ďalej aj „cenník služieb distribúcie").
	9. Cenové rozhodnutia ÚRSO a cenník služieb distribúcie sú uverejnené na internetovej stránke príslušného PDS.

**Článok VII.**

**Kvalita dodávky**

* 1. Kvalita dodávanej elektriny a distribučných služieb nemusí byť dodržaná, ak:
1. Odberateľ odoberá elektrinu s iným účinníkom ako je dohodnuté v tejto Zmluve,
2. Odberateľ prekračuje hranice prípustného negatívneho spätného pôsobenia na sústavu (verejný rozvod elektriny) stanovené technickými predpismi,
3. Odberateľ prekračuje MRK,
4. ide o stav núdze,
5. vzniknú, alebo sa odstraňujú havárie a poruchy na energetických zariadeniach.
	1. Odberateľ je zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení.
	2. Odberateľ sa zaväzuje dodržiavať všetky povinnosti Odberateľa podľa zákona o energetike, pravidiel trhu s elektrinou, Prevádzkového poriadku PDS a ostatných príslušných všeobecne záväzných právnych predpisov.
	3. Odberateľ sa zaväzuje riadiť sa podmienkami v Zmluve, Prevádzkovým poriadkom príslušného PDS, Technickými podmienkami a dodržiavať podmienky pripojenia k distribučnej sústave.
	4. Odberateľ sa zaväzuje v prípade stavu núdze postupovať podľa príslušných právnych predpisov - a to § 20 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) a vyhlášky MH SR č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie, v znení neskorších predpisov.

**Článok VIII.**

**Meranie množstva odobratej elektriny**

* 1. Odber elektriny sa meria určeným meradlom (v zmysle zákona č. 157/2018 Z. z. o metrológii o zmene a doplnení niektorých zákonov v znení neskorších predpisov).
	2. Meranie elektriny a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektriny a Distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom. Dodávateľ fakturuje dodávku elektriny a Distribučné služby na základe týchto údajov. V prípade poruchy určeného meradla, alebo fakturácie s nesprávnou konštantou má Dodávateľ právo upraviť fakturačné hodnoty podľa údajov, ktoré Dodávateľ dostane od PDS.
	3. Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne ohlásiť Dodávateľovi.
	4. Pri pochybnostiach o správnosti údajov určeného meradla môže Odberateľ písomne požiadať Dodávateľa o zabezpečenie jeho preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí Odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS.
	5. Odberateľ sa zaväzuje umožniť prístup PDS k odbernému elektrickému zariadeniu a určenému meradlu v súlade s Prevádzkovým poriadkom a zákonom o energetike na účel vykonania kontroly, výmeny, odobratia určeného meradla alebo zistenia odobratého množstva elektriny.
	6. Dôvody výmeny určeného meradla môžu byť najmä:
1. výmena určeného meradla z dôvodu uplynutia času platnosti overenia,
2. výmena určeného meradla pri požiadavke na preskúšanie určeného meradla,
3. výmena určeného meradla z dôvodu poruchy na určenom meradle,
4. výmena určeného meradla z dôvodu zmeny zmluvných podmienok.

**Článok IX.**

**Obmedzenie alebo prerušenie dodávky a distribúcie elektriny**

* 1. Odberateľ berie na vedomie, že PDS je oprávnený obmedziť alebo prerušiť distribučné služby v nevyhnutnom rozsahu a na nevyhnutnú dobu v prípadoch ustanovených v § 28 ods. 1 písm. g) zákona o energetike a v príslušných ustanoveniach Prevádzkového poriadku PDS. Počas takéhoto prerušenia alebo obmedzenia nie je Dodávateľ povinný dodávať elektrinu a zabezpečovať distribučné služby. V uvedených prípadoch nemá Odberateľ nárok na náhradu preukázateľne vzniknutej škody (skutočnej škody a ušlého zisku), s výnimkou prípadov, keď škoda vznikla zavinením PDS.
	2. PDS informuje Odberateľa o plánovanom obmedzení alebo prerušení distribučných služieb v súlade so zákonom o energetike a Prevádzkovým poriadkom PDS. V prípade prerušenia, alebo obmedzenia distribučných služieb z dôvodu poruchy na dotknutom odbernom mieste Odberateľa, je Odberateľ povinný informovať príslušnú PDS prostredníctvom autorizovanej osoby poverenej PDS.
	3. V prípade odstúpenia od tejto Zmluvy zo strany Dodávateľa alebo Odberateľa je Dodávateľ oprávnený zabezpečiť ukončenie dodávky elektriny a distribučných služieb odpojením odberného miesta ku dňu zániku Zmluvy.

**Článok X.**

**Reklamácie**

* 1. Dodávateľ je povinný dodržiavať štandardy kvality (Vyhláška URSO č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny).
	2. Ak sa stane chyba alebo omyl pri fakturácii, majú Zmluvné strany nárok na vzájomné vyrovnanie rozdielu. Ak Odberateľ zistí chybu vo faktúre, bez zbytočného odkladu zašle Dodávateľovi písomnú žiadosť o overenie správnosti vyúčtovania platby s uvedením reklamovaných skutočností a priložením podkladov potrebných na prešetrenie reklamácie. Dodávateľ overí správnosť vyúčtovania platby za dodanú elektrinu a distribučné služby a v prípade opodstatnenosti reklamácie odstráni zistené nedostatky vo vyúčtovaní vystavením opravnej faktúry v lehote 30 dní odo dňa doručenia žiadosti Odberateľa. Ak chybu zistí Dodávateľ, bezodkladne vyhotoví opravnú faktúru.
	3. Odberateľ má právo písomne reklamovať aj iné chyby, ku ktorým prišlo pri realizácii tejto Zmluvy.
	4. Dodávateľ reklamáciu prešetrí a výsledok prešetrenia písomne oznámi Odberateľovi v lehote do 30 dní od doručenia reklamácie, pokiaľ zo štandardov kvality alebo iného všeobecne záväzného právneho predpisu nevyplýva iná lehota. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších najviac 30 dní.

**Článok XI.**

**Náhrada škody**

* 1. Ak poruší niektorá zo Zmluvných strán povinnosti vyplývajúce zo Zmluvy, má poškodená zmluvná strana právo na náhradu preukázateľne vzniknutej škody, okrem prípadov, keď škody boli spôsobené obmedzením alebo prerušením dodávky elektriny a Distribučných služieb v súlade so zmluvou, zákonom o energetike a ostatnými všeobecne záväznými právnymi predpismi alebo okrem prípadu, ak škoda má pôvod v okolnostiach vylučujúcimi zodpovednosť za škodu podľa § 374 Obchodného zákonníka.
	2. Dodávateľ nezodpovedá za vzniknuté škody ani za ušlý zisk, ak je dodávka elektriny zabezpečená cez cudzie zariadenie a nedodanie elektriny je spôsobené poruchou alebo inou udalosťou na tomto zariadení. Dodávateľ tiež nezodpovedá za škody spôsobené nedodaním elektriny, ktoré vznikli pri zabezpečovaní povinností vo všeobecnom hospodárskom záujme v zmysle príslušných ustanovení zákona o energetike, ako aj za škody vzniknuté v súvislosti so stavom núdze v zmysle § 20 zákona o energetike.
	3. Odberateľ zodpovedá za škodu spôsobenú neoprávneným odberom v súlade so Zmluvou, zákonom o energetike a príslušnými všeobecne záväznými právnymi predpismi.
	4. Odberateľ s Dodávateľom sa budú navzájom informovať o všetkých skutočnostiach, ktoré by mohli viesť ku vzniku škôd a vyvinú maximálne úsilie pri ich odvracaní.

**Článok XII.**

**Okolnosti vylučujúce zodpovednosť**

* 1. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti a záväzkov podľa Zmluvy, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti – živelné pohromy, vojna, teroristická akcia, blokáda, štrajk postihujúci možnosť plnenia povinností zmluvnej strany, rozhodnutie štátnych orgánov, zmeny právnych predpisov, stavy núdze podľa § 20 zákona o energetike a pod.
	2. Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči Dodávateľovi Dodávateľom alebo dopravcom elektriny a tieto okolnosti spôsobujú, že plnenie povinnosti Dodávateľa, vyplývajúcich z tejto Zmluvy, je nemožné.
	3. Každá zo Zmluvných strán je povinná bez zbytočného odkladu písomnou formou (listovou zásielkou, elektronicky prostredníctvom e-mailu alebo faxom) vyrozumieť druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Správa zaslaná prostredníctvom e-mailu alebo faxom musí byť bezodkladne potvrdená doporučeným listom. Rovnakým spôsobom bude druhá zmluvná strana informovaná o skončení tejto situácie a pokiaľ bude o to požiadaná, predloží dôveryhodný dôkaz o existencii tejto skutočnosti. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.
	4. Zmluvná strana stráca právo na uplatnenie nárokov spojených s udalosťami majúcimi podľa Zmluvy charakter vyššej moci, pokiaľ bez zbytočného odkladu potom, čo zistila alebo mala zistiť, že došlo k prípadu vyššej moci, neupovedomila o tom druhú Zmluvnú stranu.
	5. Pri riešení stavov núdze a obmedzujúcich opatreniach zamedzujúcich ich vzniku sú Dodávateľ a Odberateľ povinní postupovať v zmysle všeobecne záväzných právnych predpisov, Technických podmienok PDS a odberových stupňov.
	6. Porušenie regulačných podmienok zo strany Odberateľa počas vyhlásenia obmedzujúcich opatrení pri stavoch núdze tým, že skutočne odobraté denné množstvo elektriny Odberateľom prekročí denný nárok stanovený na základe obmedzujúcich odberových stupňov a vykurovacích kriviek, bude posudzované podľa ustanovení všeobecne záväzných právnych predpisov o neoprávnenom odbere.

**Článok XIII.**

**Ochrana dôverných informácií a obchodného či iného tajomstva**

* 1. Zmluvné strany sa zaväzujú, že pri realizácii Zmluvy a jej dodatkov budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „dôverné informácie“). Za dôverné informácie sa pre účely Zmluvy považujú také informácie a skutočnosti, ktoré nie sú všeobecne a verejne známe a ktoré svojím zverejnením môžu spôsobiť škodlivý následok pre ktorúkoľvek zmluvnú stranu, alebo ktoré niektorá zo Zmluvných strán ako dôverné označila. Dôverné informácie môžu byť poskytnuté tretím osobám len s písomným súhlasom dotknutej zmluvnej strany, ak sa nejedná o prípad, kedy je zmluvná strana povinná tak urobiť zo zákona, či iného všeobecne záväzného právneho predpisu. Dotknutá zmluvná strana taký súhlas bez zbytočného odkladu vydá, ak je to nevyhnutné pre realizáciu tejto Zmluvy, alebo jej dodatkov a tretia osoba poskytne dostatočné garancie, že nedôjde k vyzradeniu dôverných informácií. Za tretie osoby, podľa tohto ustanovenia, nie sú považovaní určení zamestnanci (pracovníci) Zmluvných strán oprávnení ku styku s dôvernými informáciami vo väzbe na Zmluvu a právni zástupcovia Zmluvných strán. Povinnosť ochrany podľa tohto článku sa nevzťahuje na podnikateľské zoskupenia každej zo Zmluvných strán v zmysle Obchodného zákonníka.

**Článok XIV.**

**Ukončenie Zmluvy**

* 1. Táto Zmluva zaniká po uplynutí zmluvne dohodnutého času dodávania predmetu Zmluvy.
	2. Zmluvu možno predčasne ukončiť dohodou Zmluvných strán, k platnosti ktorej sa vyžaduje písomná forma.
	3. Každá zo Zmluvných strán je oprávnená od Zmluvy odstúpiť v prípade podstatného porušenia Zmluvy, a to písomným oznámením o odstúpení zaslanom druhej Zmluvnej strane. Následky odstúpenia od Zmluvy nastanú dňom doručenia oznámenia o odstúpení od Zmluvy druhej Zmluvnej strane, alebo neskorším dňom uvedeným v tomto písomnom oznámení.
	4. Za podstatné porušenie tejto Zmluvy zo strany Odberateľa sa považuje neoprávnený odber elektriny v zmysle zákona o energetike.
	5. Za podstatné porušenie Zmluvy zo strany Dodávateľa sa považuje najmä nezabezpečenie dohodnutej dodávky elektriny a distribučných služieb v súlade s podmienkami tejto Zmluvy.
	6. Každá zo Zmluvných strán je oprávnená od tejto Zmluvy odstúpiť, ak
1. druhá zmluvná strana podala na seba návrh na vyhlásenie konkurzu,
2. bol návrh na vyhlásenie konkurzu voči druhej zmluvnej strane podaný treťou osobou, pričom dotknutá zmluvná strana je platobne neschopná alebo je v situácii, ktorá odôvodňuje začatie konkurzného konania,
3. bol na majetok druhej zmluvnej strany vyhlásený konkurz,
4. bol návrh na vyhlásenie konkurzu zamietnutý pre nedostatok majetku,
5. druhá zmluvná strana vstúpila do likvidácie.
6. Dodávateľ uvedie na faktúre daň a neodvedie túto daň správcovi dane v lehote ustanovenej v § 78 ods. 1 zákona o dani z pridanej hodnoty.
	1. V prípade odstúpenia od tejto Zmluvy zostávajú zachované práva a povinnosti vyplývajúce zo Zmluvy do dňa účinnosti odstúpenia. Zmluvné strany sú povinné navzájom si vyrovnať všetky pohľadávky a záväzky vyplývajúce z tejto Zmluvy a vzniknuté do dňa účinnosti odstúpenia od tejto Zmluvy.
	2. Odstúpenie od Zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia Zmluvy, vrátane práva na náhradu škody a práva na zaplatenie zmluvnej pokuty, ďalej zmluvných ustanovení týkajúcich sa voľby práva, riešenia sporov medzi Zmluvnými stranami a ostatných ustanovení, ktoré podľa Zmluvy alebo vzhľadom na svoju povahu majú trvať aj po ukončení Zmluvy.
	3. V prípade ukončenia tejto Zmluvy sa Odberateľ zaväzuje, že umožní Dodávateľovi vykonať úkony súvisiace s ukončením dodávky elektriny a distribučných služieb.
	4. Túto Zmluvu je možné vypovedať v súlade s ustanoveniami zákona o energetike, a to aj čiastočne (t. j. napríklad v prípade uvedenom v čl. III bode 3.3. tejto Zmluvy).

**Článok XV.**

**Všeobecné ustanovenia**

* 1. Odberateľ vyhlasuje, že je vlastníkom v Zmluve uvedených odberných zariadení pripojených k distribučnej sústave alebo má odberné zariadenia v nájme na základe platnej nájomnej Zmluvy. Odberateľ vyhlasuje, že má vo svojom mene uzatvorenú zmluvu o pripojení odberného zariadenia k distribučnej sústave s miestne príslušným prevádzkovateľom distribučnej sústavy.
	2. Dodávateľ prehlasuje, že podniká na základe licencie na predaj elektriny č. \_\_\_\_\_\_\_\_\_\_\_\_ v znení neskorších zmien vydanej ÚRSO.

**Článok XVI.**

**Záverečné ustanovenia**

* 1. Akékoľvek zmeny tejto Zmluvy je možné uskutočniť iba písomne formou dodatkov k Zmluve, po vzájomnej dohode Zmluvných strán.
	2. Odberateľ udeľuje svojim podpisom Dodávateľovi výslovný súhlas so zasielaním správ, informácií, potvrdení o doručení správ, urgencií a iných oznámení vo veci Zmluvy a jej plnenia prostredníctvom elektronických prostriedkov, predovšetkým elektronickou poštou, na elektronický kontakt Odberateľa (spravidla na jeho adresu elektronickej pošty, ktorú na tento účel Odberateľ nahlásil Dodávateľovi), pokiaľ má Odberateľ takýto kontakt k dispozícii. Tento súhlas sa vzťahuje aj na zasielanie obchodných oznámení v elektronickej aj v písomnej forme vo veci dodávok elektriny a súvisiacich plnení poskytovaných Dodávateľom Odberateľovi.
	3. Odberateľ vyhlasuje, že sú mu známe Technické podmienky PDS platné ku dňu podpisu Zmluvy, ktoré sú technickým predpisom vydaným územne príslušným PDS a zverejneným v zmysle zákona o energetike.
	4. Obe Zmluvné strany akceptujú, že pri plnení Zmluvy a vo všetkých veciach neupravených Zmluvou budú postupovať podľa platných a účinných právnych predpisov, najmä podľa zákona o energetike, vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov, Prevádzkových poriadkov miestne príslušných PDS, Obchodného zákonníka a daňových zákonov v platnom a účinnom znení.
	5. Pokiaľ by akýkoľvek záväzok (povinnosť) podľa Zmluvy bol, alebo by sa stal neplatným, alebo nevymáhateľným, nebude to mať vplyv na platnosť a vymáhateľnosť ostatných záväzkov (povinností) podľa Zmluvy. Zmluvné strany sa zaväzujú nahradiť takýto neplatný alebo nevymáhateľný záväzok (povinnosť) novým, platným a vymáhateľným záväzkom (povinnosťou), ktorého predmet bude najvhodnejšie zodpovedať predmetu a účelu pôvodného záväzku (povinnosti); pokiaľ by Zmluva neobsahovala nejaké ustanovenia, ktoré by boli inak pre vymedzenie práv a povinností odôvodnené, Zmluvné strany sa zaväzujú takéto ustanovenia do Zmluvy doplniť; ostatné ustanovenia Zmluvy zostávajú bez zmeny.
	6. Obidve Zmluvné strany sa dohodli, že spory o výklad a plnenia Zmluvy budú riešiť najskôr vzájomným jednaním a dohodou, a to na úrovni jednania štatutárnych orgánov Zmluvných strán.
	7. Všetky oznámenia urobené podľa Zmluvy musia mať písomnú formu alebo elektronickú podobu, ak nie je v konkrétnom prípade stanovené v Zmluve inak. Pre písomný styk možno použiť spôsob osobného doručenia písomnosti s písomným potvrdením o prevzatí, alebo doručení písomnosti držiteľom poštovej licencie ako doporučenú zásielku (doporučený list); faxová správa musí byť doložená spätným potvrdením o prijatí faxu; elektronický styk musí byť doložený spätným potvrdením prijatia správy; kontaktné adresy sú uvedené v čl. I tejto Zmluvy.
	8. Písomnosti týkajúce sa vzniku, zmien a zániku zmluvného vzťahu podľa Zmluvy alebo vzniku, zmien a zániku práv a povinností Odberateľa alebo Dodávateľa vyplývajúce z tejto Zmluvy musia byť doručené držiteľom poštovej licencie formou doporučeného listu.
	9. Povinnosť odosielateľa doručiť písomnosť adresátovi je splnená, keď adresát písomnosť prevezme alebo keď bola držiteľom poštovej licencie vrátená odosielateľovi ako nedoručiteľná; účinky doručenia nastanú aj vtedy, ak adresát prijatie písomnosti odmietne.
	10. Zmluva je vyhotovená v 4 rovnopisoch, z ktorých 1 rovnopis dostane Dodávateľ a 3 rovnopisy dostane Odberateľ.
	11. Zmluvné strany prehlasujú, že táto Zmluva je uzatvorená slobodne a vážne, jej obsah je určitý a zrozumiteľný, nebola uzavretá v tiesni ani za nápadne nevýhodných podmienok, Zmluvné strany s obsahom Zmluvy súhlasia a na dôkaz toho Zmluvu potvrdzujú svojimi podpismi.
	12. Neoddeliteľnou súčasťou Zmluvy sú:

Príloha č. 1- Špecifikácia odberných miest

 Príloha č. 2 - Spôsob určenia ceny

V ............................dňa .................. V Senici dňa .......................

**Za Dodávateľa: Za Odberateľa:**

................................................................ .............................................................

 *meno, priezvisko, titul, funkcia* Ing. Mgr. Martin DŽAČOVSKÝ

 *podpis oprávnenej osoby(osôb) Dodávateľa* primátor